CELEX: C2007/283/83
Language: el
Date: 2007-11-24 00:00:00
Title: Υπόθεση F-104/07: Προσφυγή της 8ης Οκτωβρίου 2007 — Hoppenbrouwers κατά Επιτροπής

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/46
            
         Προσφυγή της 8ης Οκτωβρίου 2007 — Hoppenbrouwers κατά Επιτροπής
   (Υπόθεση F-104/07)
   (2007/C 283/83)
   Γλώσσα διαδικασίας: η γαλλική
   Διάδικοι
   
      Προσφεύγουσα: Micheline Hoppenbrouwers (Dilbeek, Βέλγιο) (εκπρόσωπος: L. Vogel, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της αρμόδιας για τη σύναψη συμβάσεων αρχής (ΑΣΣΑ) της 25ης Ιουνίου 2007, με την οποία απορρίφθηκε η ένσταση που είχε ασκήσει η προσφεύγουσα στις 16 Μαρτίου 2007, κατά της διοικητικής απόφασης που της κοινοποιήθηκε στις 18 Δεκεμβρίου 2006, να μην προσληφθεί ως υπάλληλος επί συμβάσει, στο πλαίσιο του άρθρου 2, παράγραφος 1, του παραρτήματος του καθεστώτος που εφαρμόζεται στο λοιπό προσωπικό (ΚΛΠ)·
            
         
               —
            
            
               εφόσον παρίσταται αναγκαίο να ακυρώσει και την απόφαση της 18ης Δεκεμβρίου 2006·
            
         
               —
            
            
               να καταδικάσει την καθής στα δικαστικά έξοδα
            
         Ισχυρισμοί και κύρια επιχειρήματα
   Ο πρώτος ισχυρισμός της προσφυγής αφορά παράβαση του άρθρου 82, παράγραφος 3, στοιχείο δ', του ΚΛΠ, του άρθρου 83 του ΚΛΠ, του άρθρου 33 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, του άρθρου 2, παράγραφος 1, του παραρτήματος του ΚΛΠ, καθώς και πρόδηλη πλάνη εκτιμήσεως.
   Η προσφεύγουσα εκθέτει καταρχάς ότι η διοίκηση αρνήθηκε να της παραχωρήσει σύμβαση αορίστου χρόνου λόγω του ότι την 1η Μαΐου 2005 τελούσε σε κατάσταση προσωρινής ανικανότητας προς εργασία, η ημερομηνία δε αυτή αποτελούσε, κατά την ΑΣΣΑ, την τελευταία ημέρα της προθεσμίας κατά την οποία έπρεπε να αρχίσουν να ισχύουν οι συμβάσεις υπαλλήλων που συνάπτονται στο πλαίσιο των μεταβατικών μέτρων του άρθρου 2, παράγραφος 1, του παραρτήματος του ΚΛΠ. Η προσφεύγουσα υποστηρίζει ότι μόνον η μόνιμη ανικανότητα προς εργασία θα μπορούσε να αποκλείσει την υποψηφιότητά της.
   Ο δεύτερος ισχυρισμός της προσφυγής αφορά παραβίαση της αρχής της απαγορεύσεως των διακρίσεων στο μέτρο που η προσφεύγουσα, χωρίς θεμιτή και εύλογη δικαιολογία, αντιμετωπίζει δυσμενή μεταχείριση σε σχέση με άλλα πρόσωπα τα οποία, αφού εργάστηκαν όπως και αυτή σε βρεφονηπιακούς σταθμούς της Κοινότητας βάσει συμβάσεως βελγικού δικαίου, τους παραχωρήθηκε σύμβαση υπαλλήλου αορίστου χρόνου.